Mhix ħaġa ġdida għalik, jekk ħsibijieti. Nonzorlok fuq il-manzar tal-imħabba: Minn meta ltqajna l-ewwel darba, u f'qalbna Nar ta' qima għal xulxin tkebbes u trabba Min jaf kemm: ftaħna bibien qlubna għall-beraħ Ta' kliem ti ntilef ma' titjir ir-riħ; U kien għalina Ġenna kull fejn konna, U nbidel f'manna l-ġebel tas-sejjieħ. - - U lum, ħabib, ti kull fejn nitfa' ħarsti Ma narax ħlief għajnejn it-tifkiriet Iħarsu lejja qishom rwieħ għatxana Jittawlu mill-belliegħa tal-imwiet, Hassejt li miegħek għandi niftaħ qalbi, Ha nsib il-faraġ f'kelmtek mellisija, Ha nsib f'għanjitek dak il-mantar ħelu Li bih taf tnissi l-hemm il-Poeżija. M'ilux, ħabib, ti l-ħelu wiċċ safrani Ta' dik li tatni l-ħajja niżel, u għab Minn dawl ix-xemx, minn dawl l-imbikkma għajnejja Biex jibqa' darba għal dejjem taħt it-trab; U ftit ġimgħat kienu għaddew minn meta Kont wassalt, lil missieri għall-mistrieħ Tad-dar id-dejga; u hekk tbattiet is-siġra U jien bqajt werqa, tperper mal-irjieħ, X'jiswielu l-bniedem, li ma tul ir-radda lli jħaffer warajh moħriet il-ħajja Jagħmel bħaċ-ċawt imġewwaħ, li fl-għelieqi Jirrennaq wara s-sikka, qtajja' qtajja'2 : Niżirgħu qamħ, biex naħsdu mbagħaġ sikrana, Mmħaddnu s-sema u ma nsibux ħlief sħab; Rażżanna l-ħolqien kollu, u x'ħin dehrilna Li sirna slaten, ma sibniex ħlief trab. Nistħajlek tgħidli: 'Għaliex tħalli werqa Tgħattilek ġmiel ix-xemxj' Iżda, ħabib, X'jiswielna l-ħsieb tas-sajf imbiegħed, meta Il-bard u r-riħ tax-xitwa jaħkem. qrib7 Tittawwal liebta fuq għajnejk: tbissima, Għax int'ukoli ħabbatt fuq il-bibien Ta' xorti truxa. Qalbek ġa kellmitni: Tifhimni llum kif qabel fhimtek jien. i